# data[].attributes.body
Heimilt er að veita undanþágu frá valgrein með því að meta reglubundna þátttöku í félagslífi, íþróttum eða skipulögðu starfi utan skóla. Einnig er heimilt að meta nám utan grunnskóla s.s. nám við tónlistarskóla, framhaldsskóla eða málaskóla. Nemendur geta fengið eina klukkustund á viku metna í vali.  Foreldrar bera ábyrgð á þátttöku nemenda í slíku starfi.
Nemendur velja fimm smiðjur nema þeir hafi óskað eftir undanþágu, þá velja þeir fjórar smiðjur.

# data[].attributes.body
Núvitund

Námskeið byggir á fræðslu og fjölbreyttum æfingum sem styðja nemendur við að tileinka sér núvitund í daglegu lífi.

Markmið námskeiðsins er m.a. að byggja upp:

·       færni í að vera til staðar

·       meðvitaða athygli

·       sjálfsþekkingu og tilfinningafærni

·       félagsvitund og færni í samskiptum

·       samkenni í eigin garð og annarra

Námsmat: Virkni, áhugi, frumkvæði og þátttaka.

Markmið

Á námskeiðinu förum við í markmiðasetningu. Hvað er gott að hafa í huga þegar markmið eru sett. Hvert stefnum við og hverju langar okkur að vinna að á markvissan hátt. Nemendur setja sér markmið og vinna með þau á tímabilinu.

Námsmat:  Virkni, áhugi, frumkvæði og þátttaka.

Draumaspjaldið

Hér vinnum við áfram með markmið og drauma. Nemendur gera draumaspjald (vision board) fyrir árið 2025. Nemendur halda áfram að setja sér markmið og vinna að markmiðum sínum á tímabilinu.

Námsmat: Virkni, áhugi, frumkvæði og þátttaka.

Sjálfstyrking

Námskeiðið byggir á efni úr bókinni Veldu og eru efnisþættir m.a. jafnvægi (næring, hreyfing, hugarfar), jákvæðni, gildi, sjálfsmynd, styrkleikar, draumar, markmið, vinátta og hamingja. Að auki verða stuttar æfingar í öndun/slökun/hugleiðslu/núvitund fléttaðar inn í kennslustundir.

Námsmat: Virkni, áhugi, frumkvæði og þátttaka.

# data[].attributes.body
Gönguval

Lögð verður áhersla á hreyfingu utandyra. Farið verður í lengri og styttri göngur t.d. í Reykjadal, Geitafell og í fjöruferð. Að auki verður áhersla á sund og hjólreiðar. Nemendur þurfa að eiga góða skó og hafa aðgang að reiðhjóli. Þá verður nemendum kynnt hvaða búnaður og reglur eiga við í fjallgöngum, hjólaferðum o.s.frv. Námsmat: Virkni, áhugi, frumkvæði og þátttaka.

Skólahreysti

Skólahreysti er liðakeppni á milli grunnskóla sem okkar skóli hefur tekið þátt í. Valgreinin gagnast öllum nemendum en sérstaklega þeim sem langar að taka þátt í liði skólans þegar kemur að keppninni Skólahreysti. Námsmat: Virkni, áhug, frumkvæði og þátttaka.

# data[].attributes.body
Skólablað

Nemendur afla og vinna skemmtilegt og fjölbreytt efni í skólablað.

Námsmat: Virkni, áhugi, frumkvæði og þátttaka.

Húð og hár
Nemendur læra um umhirðu á húð og hári. Kynnt verða grundvallaratriði förðunar og einfaldar hárgreiðslur.

Námsmat: Virkni, áhugi, frumkvæði og þátttaka.

Árbókaskrif

Nemendur hanna skemmtilega árbók með myndum og textum um nemendur (nemendur 10. bekkjar). Árbókin verður svo gefin öllum nemendum sem útskrifast úr 10. bekk.

Námsmat: Virkni, áhugi, frumkvæði og þátttaka.

Skrautskrift

Nemendur kynnast grunnatriðum skrautskriftar, nokkrum gerðum skrautskriftar og æfa þær. Nemendur læra að beita skrautskriftarpenna og kynnast kortagerð og uppsetningu á þeim.

Námsmat: Virkni, áhugi, frumkvæði og þátttaka.

# data[].attributes.body
Frisbígolf
Nemendur læra leikreglur frisbígolfs og spila með samnemendum. Frisbígolf er einföld og skemmtileg íþrótt sem hentar öllum.

Námsmat: Virkni, áhugi, frumkvæði og þátttaka.

Pílukast
Nemendur læra leikreglur pílukasts og spila með samnemendum. Pílukast er skemmtileg íþrótt sem hentar öllum.

Námsmat: Virkni, áhugi, frumkvæði og þátttaka.

Skák
Nemendur læra mannganginn og æfa sig að tefla.

Námsmat: Virkni, áhugi og þátttaka.

Golf
Nemendur kynnast og læra í gegnum leiki helstu grunnatriði golfíþróttarinnar. Kennslan mun fara fram ýmist á æfingasvæði golfklúbbsins, á útisvæði grunnskólans eða innandyra í skóla eða íþróttahúsi.

Námsmat: Virkni, áhugi, frumkvæði og þátttaka.

# data[].attributes.body
Heilsurækt 1

Heilsa er öllum mikilvæg, regluleg hreyfing, svefn og næringarríkt mataræði eru taldir mikilvægir þættir þegar kemur að heilsu. Reglulega hreyfingu er hægt að stunda á margskonar vegu og fá nemendur að kynnast nokkrum aðferðum í þessum áfanga.

Námsmat: Virkni, áhugi, frumkvæði og þátttaka.

Boltaíþróttir

Farið verður yfir allar helstu boltagreinar sem spilaðar eru hér á landi. Reglum og grunnatriðum greinanna verða gerð góð skil svo nemendur öðlist dýpri skilning á íþróttinni og geti beitt sér rétt í leik.

Námsmat: Virkni, áhugi, frumkvæði og þátttaka.

Heilsurækt 2

Heilsa er öllum mikilvæg, regluleg hreyfing, svefn og næringarríkt mataræði eru taldir mikilvægir þættir þegar kemur að heilsu. Reglulega hreyfingu er hægt að stunda á margskonar vegu og fá nemendur að kynnast nokkrum aðferðum í þessum áfanga.

Námsmat: Virkni, áhugi, frumkvæði og þátttaka.

# data[].attributes.body
Borðspil
Nemendur kynnast nýjum og skemmtilegum borðspilum í bland við eldri og klassísk.

Námsmat: Virkni, áhugi og þátttaka.

Evrópuboltinn
Megin tilgangur kennslu í enska boltanum er að nemendur öðlist dýpri þekkingu og skilning á ýmsum atriðum í tengslum við enska knattspyrnu. Farið verður yfir enska boltann frá hinum ýmsu sjónarhornum þar sem m.a. er farið yfir ýmsa tölfræði, árangur einstaklinga og liða, sögu félaga, leikgreiningu og fleira.

Námsmat: Virkni, áhugi, frumkvæði og þátttaka.

Spil
Nemendur kynnast nýjum og skemmtilegum spilum í bland við eldri og klassísk.

Námsmat: Virkni, áhugi og þátttaka.

NBA
Saga og upphaf NBA-deildarinnar tekin fyrir og farið yfir bestu liðin í deildinni og gamlar stórstjörnur. Horft verður á sjónvarpsþætti Stöðvar 2 sport, Lögmál leiksins. Farið yfir liðin og leikmenn í deildinni, styrkleika og  veikleika. Nemendur fjalla um uppáhalds leikmenn eða lið og kynna fyrir hinum. Gerum leikmannaskipti í „Trade machine“ o.fl.   Í bland við þetta verður körfubolti spilaður úti á velli eða inni í sal.

Námsmat: Virkni, áhugi, frumkvæði og þátttaka

# data[].attributes.body
Nemendur geta valið þrjár smiðjur sem verða ekki endilega bundnar ákveðnum dögum á stundatöflu.  Þessar smiðjur eru:

Aðstoðarþjálfun
Nemandi kynnist starfi þjálfara í íþróttagrein sem nemandinn hefur æft og þekkir vel. Nemandi starfar sem aðstoðarþjálfari reynds þjálfara. Valgreinin er því stunduð á þeim tímum sem æfingar fara fram. Reynt verður að koma til móts við alla þá nemendur sem vilja kynnast þjálfun í sinni íþróttagrein.

Námsmat: Virkni, áhugi, frumkvæði og þátttaka.

Félagsmiðstöðvarval
Nemendur taka þátt í félagsmiðstöðvarstarfi og sækja þá fræðslu og uppákomur sem boðið er uppá. Gert er ráð fyrir þátttöku í að minnsta kosti klukkustund í hverri viku. Opið er í Svítunni mánudaga, miðvikudaga og fimmtudaga kl. 19:00 - 21:30. Dagskrá má sjá á Instagram síðu Svítunnar svitan815 og á veggjum skólans.

Námsmat: Virkni, áhugi, frumkvæði og þátttaka.

Skjálfti
Skjálftinn er hæfileikakeppni ungmenna í grunnskólum á Suðurlandi, byggður á Skrekk í Reykjavík. Nemendur búa til atriði frá grunni, þróa hugmynd, æfa, hanna búninga, sjá um förðun, hár, lýsingu og hljóðvinnslu. Atriðið endar í keppni sem fram fer að vori. Vinnan hefst eftir áramót og er stigmagnandi þungi í æfingum og undirbúningi sem nær hámarki síðustu vikur fyrir keppnina.

Í Skjálftanum er enginn látinn gera eitthvað sem hann/hún/það vill ekki heldur er unnið með styrkleika hvers og eins. Markmiðið með Skjálftanum er að bjóða nemendum upp á verkefni sem eflir sköpunargáfu, þjálfar þau í markvissu langvinnu hópastarfi sem styrkir sjálfsmynd einstaklinga og hefur jákvæð áhrif á skólamenningu.

Námsmat: Virkni, áhugi, frumkvæði og þátttaka.

Hugsað um ungbarn

Hugsað um ungbarn er jafnréttis- og forvarnarverkefni ætlað unglingum óháð kyni. Um er að ræða grunnfræðslu til að styrkja foreldra framtíðarinnar í umönnun ungbarna. Fræðslan tekur á ábyrgð, ákvarðanatöku, samskiptum og sjálfsmynd í tengslum við foreldrahlutverkið. Nemendur fá ungbarnahermi með sér heim og fá reynslu af því að annast „ungbarn” í rúman sólarhring. Þeir þurfa að finna út hverjar þarfir ungbarnsins eru. Þessi reynsla felur í sér tækifæri til að læra um umönnun ungbarna, gera mistök og leiðrétta þau án þess að það hafi áhrif á raunverulegt barn.

Námsmat: Sjálfsmat

Leiklist

Leiklist felur í sér þjálfun í formi æfinga og leiklesturs til að efla sjálfstraust, virkni, framkomu og leikræna tjáningu. Spunaleikir verða prófaðir til að virkja skapandi hugsun og samvinnu í hóp. Stuttir leikþættir æfðir. Nemendur geta jafnvel búið til atriði frá grunni, þróað hugmynd, æft, hannað búninga, annast förðun, hár, lýsingu og hljóðvinnslu.

Námsmat: Virkni, áhugi, frumkvæði og þátttaka.

# data[].attributes.body
Hlaðvarp/ podcast

Í þessu námskeiði kynnast nemendur hlaðvarpsforminu í gegnum áheyrn og eigin sköpun. Nemendur læra að afla sér upplýsinga um ákveðin málefni og miðla sögu með hjálp tónlistar, viðtala og almennrar söguuppbyggingar. Markmið námskeiðsins er að nemendur finni sína rödd og geti miðlað sögum eða upplýsingum á markvissan og skemmtilegan hátt öðrum og sér til ánægju.

Námsmat: Virkni, áhugi, frumkvæði og þátttaka.

Tölvuleikjahönnun

Nemendur byggja upp sögusvið og söguþráð tölvuleiks. Hanna bakgrunna, persónur o.fl. fyrir einfaldan tölvuleik sem þau forrita svo í næstu smiðju.

Námsmat: Virkni, áhugi, frumkvæði og þátttaka.

Forritun

Nemendur læra um undirstöðuatriði forritunar og nýta til að forrita leik eftir eigin hönnun sem þau unnu í smiðjunni Tölvuleikjahönnun.

Námsmat: Virkni, áhugi, frumkvæði og þátttaka.

Stuttmyndagerð/ heimildarmyndagerð

Nemendur vinna einnar mínútu stuttmyndir/heimildarmyndir um sín áhugasvið.

Námsmat: Virkni, áhugi, frumkvæði og þátttaka.

# data[].attributes.body
Lífsvenjur 1

Farið yfir góðar lífsvenjur, hvers vegna þær eru mikilvægar og aðferðir til að temja sér góðar lífsvenjur prófaðar.

Námsmat: Virkni, áhugi, frumkvæði og þátttaka.

Næring og heilsa

Nemendur kynnast því hvaða næring er best fyrir hvers konar hreyfingu? Fjallað verður um næringargildi fæðu. Nemendur útbúa matardagbók og elda góðan mat.

Námsmat: Virkni, áhugi, frumkvæði og þátttaka.

Skyndihjálp
Að þátttakendur öðlist þekkingu og færni í að beita einföldum aðferðum skyndihjálpar og geti greint einkenni algengra sjúkdóma og áverka.

Námsmat: Virkni, áhugi, frumkvæði og þátttaka.

Lífsvenjur 2
Nemendur setja sér persónuleg markmið með góðar lífsvenjur í huga. Markmiðin verða sett út frá gildum nemenda, áhugasviði og framtíðaráætlunum þeirra. Farið yfir hvernig má festa góðar venjur enn betur í sessi og ýta út öðrum venjum sem vinna gegn markmiðum nemenda.

Námsmat: Virkni, áhugi, frumkvæði og þátttaka.

# data[].attributes.body
Frístund

Nemendur fá tækifæri til að kynnast starfi yngri nemenda í frístund með því að dvelja þar við leik og störf. Nemendur fá hvatningu og aðstoð við að skipuleggja 1-2 klst. starf.

Námsmat: Virkni, áhugi, frumkvæði og þátttaka.

Nían

Nemendur fá tækifæri til að kynnast starfi eldri borgara á Níunni. Nemendur munu t.d. spila, fara í göngutúr, baka fyrir kaffitíma og jafnvel aðstoða eldri borgara við að læra á spjaldtölvu.

Námsmat: Virkni, áhugi, frumkvæði og þátttaka.

Leikskóli

Nemendur fá tækifæri til að kynnast starfi leikskólakennara og leikskólabarna með því að heimsækja Bergheima klukkustund í senn í níu vikur. Nemendur fá hvatningu og aðstoð við að skipuleggja 1-2 klst. starf.

Námsmat: Virkni, áhugi, frumkvæði og þátttaka.

# data[].attributes.body
Dans og Zumba

Í dansi verður lögð áhersla á sköpun og freestyle dans. Nemendur læra grunnspor, semja dansa saman og koma fram á danssýningu skólans að vori. Zumba er skemmtileg hreyfing þar sem dönsuð eru einföld spor við skemmtilega tónlist. Styrking og mikil brennsla.

Námsmat: Virkni, áhugi, frumkvæði og þátttaka.

# data[].attributes.body
Lestrardýra sögustundir
Nemendur útbúa lestrardýr á bókasafni og vinna með sögu þess. Nemendur velja sér bók sem þeir æfa upplestur og flytja fyrir yngri nemendur. Æfður “leiklestur” og framkoma.

Námsmat: Virkni, áhugi, frumkvæði og þátttaka.

Prjónaklúbbur
Kennd eru grunnatriði við peysuprjón og tvíbandaprjón fyrir þá sem náð hafa tökum á prjónaskap. Nemandi lærir uppfit, prjóna slétt og brugðið, gera laskaermar, fella af og frágang. Nemendur sem lokið hafa peysuprjóni áður læra að prjóna með tveimur litum eða fleiri. Val um nokkur verkefni. Bókaklúbbur

# data[].attributes.body
Ferska loftið

Í ferska loftinu munum við fara í gönguferðir um þorpið okkar þegar vel viðrar og fræðast um það sem fyrir augu ber. Þegar veðrið leikur ekki við okkur skellum við okkur í sund, syndum og endum daginn í heita pottinum.

Námsmat: Virkni, áhugi, frumkvæði og þátttaka.

Jóga

Jóga- og öndunaræfingar, hugleiðsla og slökun geta m.a. dregið úr kvíða, bætt einbeitingu og róað hugann. Jóga eflir persónulega tengingu við okkur sjálf. Í valgreininni munu nemendur gera léttar jóga- og öndunaræfingar, prófa hugleiðslu og í lok hvers tíma er farið í slökun. Einnig verða gerð ýmis verkefni sem tengjast sjálfsmynd, samkennd og þakklæti. Sé jóga stundað reglulega getur það gefið okkur aukinn liðleika og styrk, betri einbeitingu, sterkari sjálfsmynd, gleði og ró.

Námsmat: Virkni, áhugi, frumkvæði og þátttaka.

# data[].attributes.body
Styrktarþjálfun

Styrktarþjálfun má velja tvisvar sinnum í viku. Styrktarþjálfun er mikilvægur þáttur í íþróttum og annarri líkamlegri hreyfingu fyrir ungt fólk. Sýnt hefur verið fram á að ávinningur styrktarþjálfunar hjá börnum og unglingum er mikill og má þar nefna jákvæð áhrif á hjarta- og æðarkerfi, beinþéttni, andlega þætti og góð langtímaáhrif á heilsu. Valgreinin gagnast öllum nemendum, m.a. þeim sem langar að taka þátt í Skólahreysti.

Mikilvægt er að nemendur sem velja styrktarþjálfun hafi áhuga á því að læra og stunda styrktaræfingar, því námskeiðið er kennt allan veturinn.

Námsmat: Virkni, áhugi, frumkvæði og þátttaka.

# data[].attributes.body
Akrýlmálun

Nemendur kynnast akrýlmálningu, læra að vinna verk með mismunandi tækni og læra að blanda liti. Nemendur læra að byggja upp myndir og kynnast lögmálum myndlistar.

Námsmat: Virkni, áhugi, frumkvæði og þátttaka.

Fab Lab

Fab Lab er námskeið með tækjum og tólum til að búa til nánast hvað sem er. Fab Lab smiðjan gefur nemendum tækifæri til að þjálfa sköpunargáfuna og hrinda hugmyndum sínum í framkvæmd með því að hanna, móta og framleiða hluti með aðstoð stafrænnar tækni. Í smiðjunni lærum við á hönnunarforrit og hönnum t.d. límmiða, filmur, texta eða myndir á tau. Möguleiki verður á að fá að prufa þrívíddarprentun. Að lokum heimsækjum við Fab Lab smiðjuna á Selfossi og fullvinnum hönnunina okkar.

Námsmat: Virkni, áhugi, frumkvæði og þátttaka.

Endurnýting

Nemendur vinna með verðlausan efnivið. Skúlptúrar unnir og líkön, ásamt því að túlka hugtök í skúlptúragerð. Nemendur sjá að mestu um að safna efnivið sem þarf til verkefnisins, ásamt því að nota það sem til er í skólanum.

Námsmat: Virkni, áhugi, frumkvæði og þátttaka.

Nýsköpun og frumkvöðlafræði

Heimurinn er fullur af áskorunum sem bíða þess eins að við leysum þær á skapandi, skemmtilegan og hugmyndaríkan hátt. Í nýsköpun og frumkvöðlafræði förum við í svokallaða ,,uppfinningaferð“ og lærum vinnsluferli í anda nýsköpunar. Fáum hugmyndir að einhverju sem gæti bætt lífið okkar, gert heiminn að betri stað eða finnum upp eitthvað glænýtt og skemmtilegt. Þitt áhugasvið ræður ferðinni og þú vinnur því með þínar hugmyndir.

Námsmat: Virkni, áhugi, frumkvæði og þátttaka.